# APSTIPRINĀTS

#### Iepirkumu komisijas

22.08.2019. sēdē

protokols Nr. 1

**Iepirkuma**

**KRAVU PĀRVADĀJUMU PAKALPOJUMI**

**NOLIKUMS**

Iepirkuma identifikācijas numurs – AREI 2019/28

**2019**

1. **Vispārīgā informācija**
   1. **Iepirkums** tiek organizēts saskaņā ar Publisko iepirkumu likuma 9. pantu (turpmāk tekstā – Likums), kā arī ņemot vērā šajā nolikumā (turpmāk tekstā - Nolikums) noteikto kārtību.

Iepirkums tiek veikts Ministru kabineta 17.12.2013. noteikumos Nr. 1524 “Noteikumi par valsts atbalstu lauksaimniecībai” minēto mērķu sasniegšanai. Iepirkuma mērķis ir sasniegts, ja noteikts uzvarētājs un ir noslēgts iepirkuma līgums par kravu pārvadājumu pakalpojumu nodrošināšanu.

* + 1. Pasūtītājs ir:

Agroresursu un ekonomikas institūts.

Reģistrācijas numurs: 90002137506

Ekonomikas pētniecības centra adrese: Struktoru ielā 14, Rīgā, LV-1039.

Juridiskā adrese: Zinātnes iela 2, Priekuļi, Priekuļu nov., Priekuļu pag., LV-4126

Tālrunis: 67552909, fakss: 67541789.

E-pasts: arei@arei.lv.

* + 1. Iepirkumu veic Agroresursu un ekonomikas institūta (AREI) iepirkuma komisija, kas izveidota ar direktora 2018. gada 4. septembra rīkojumu Nr. R/1.2.-7-83A un 2019. gada 3. maija rīkojumu Nr. R/1.2-7-11A
    2. Kontaktpersona, kura ir tiesīga sniegt organizatorisku informāciju par iepirkumu, iepirkumu komisijas priekšsēdētāja, Agroresursu un ekonomikas institūta iepirkumu speciāliste Dace Uzulniece, tālr.: +371 29465486, e-pasts: [arei@arei.lv](mailto:arei@arei.lv).

## Iepirkuma identifikācijas numurs

* + 1. Iepirkuma identifikācijas numurs – AREI 2019/28.

## Iepirkuma priekšmets un piedāvājumu izvērtēšanas kritērijs

* + 1. Iepirkuma priekšmets **- Kravu pārvadājumi**
    2. atbilstoši Tehniskajā specifikācijā (2.pielikums) noteiktajām prasībām.
    3. CPV kods 63521000-7 (Kravu transporta aģentūras pakalpojumi).
    4. Pretendents ir tiesīgs iesniegt piedāvājumu tikai par visu iepirkuma priekšmetu kopā. Piedāvājums, kas nav iesniegts par visu iepirkuma apjomu, bet tiks iesniegts tikai par atsevišķām pozīcijām, netiks vērtēts. Pretendents nevar iesniegt piedāvājuma variantus.
    5. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma kopējo cenu (EUR bez PVN). Ja komisija konstatēs, ka vismaz divu piedāvājumu kopējā summa EUR bez PVN ir vienāda, par iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja mājaslapā) ir vislielākais. Ja arī pēc šī kritērija nav iespējams noteikt, kuram pretendentam ir piešķiramas līguma slēgšanas tiesības, komisija uzvarētāju nosaka, veicot izlozi starp šiem pretendentiem.
    6. Paredzamā līgumcena līdz 41 999,99 EUR.

1. **Piedāvājumu noformēšana, iesniegšanas vieta, laiks un kārtība**

## Piedāvājuma noformēšana

* + 1. Pretendents piedāvājumu iesniedz slēgtā iepakojumā, uz kura norādīts:
* pasūtītāja nosaukums un adrese (Agroresursu un ekonomikas institūts, Ekonomikas pētniecības centrs, Struktoru iela 14, Rīga, LV – 1039);
* atzīme: Iepirkums “Kravu pārvadājumu pakalpojumi”, identifikācijas Nr. AREI 2019/28”;
* atzīme “Neatvērt līdz 2019. gada 2. septembrim plkst. 10:00”.
  + 1. Piedāvājums sastāv no:
       1. pretendentu atlases dokumentiem;
       2. finanšu piedāvājuma.
    2. Piedāvājums sastāv no 1 (viena) oriģināla un 1 (viena) kopijas eksemplāra, kā arī piedāvājumam jāpievieno piedāvājuma elektroniskā versija, kas ir lasāma ar MS Office rīkiem. Elektroniskajai versijai jāsatur visas piedāvājuma oriģināla lapas.
    3. Piedāvājumam jābūt cauršūtam un caurauklotam tā, lai dokumentus nebūtu iespējams atdalīt, lapām jābūt sanumurētām un jāatbilst pievienotajam satura rādītājam. Uz piedāvājuma oriģināla un tā kopijas attiecīgi jānorāda “Oriģināls” vai “Kopija”.
    4. Pretendentiem ir tiesības piedāvājumus iesniegt elektroniskā formā parakstītus ar drošu elektronisko parakstu, kas satur laika zīmogu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Elektroniskā formā sagatavotais piedāvājums jāiesniedz uz elektroniskā datu nesēja.
    5. Piedāvājumā iekļautajiem dokumentiem jābūt skaidri salasāmiem, bez labojumiem.
    6. Piedāvājums jāsagatavo latviešu valodā atbilstoši Latvijas Republikā spēkā esošo normatīvo aktu prasībām, t.sk. Dokumentu juridiskā spēka likumam, Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
    7. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. Ja viss piedāvājums ir cauršūts, pretendents var kopijas un tulkojumus apliecināt ar vienu apliecinājumu, iekļaujot šādu atrunu atsevišķa dokumenta veidā vai iekļaujot to pieteikumā. Ja komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu. Iesniedzot, piedāvājumu elektroniski piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
    8. Iesniegtie piedāvājumi ir Agroresursu un ekonomikas institūts īpašums un netiek atdoti atpakaļ pretendentiem, izņemot punktā nolikuma 2.2.2., 2.2.3. un 2.2.4. punktā minētajos gadījumos.
    9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informācija, jābūt atzīmei “komercnoslēpums”. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., nolikumā iekļautā informācija.

## Piedāvājuma iesniegšanas vieta, datums, laiks un kārtība

* + 1. Pretendenti piedāvājumus iesniedz Agroresursu un ekonomikas institūta Ekonomikas pētniecības centra telpās Rīgā, Struktoru ielā 14, 2.stāvā 202. kab., darba dienās no plkst. 08:30 līdz 17:00, bet ne vēlāk kā līdz 2019. gada 2. septembrim plkst. 10:00, iesniedzot personīgi vai, atsūtot pa pastu. Pa pastu iesniegtais piedāvājums uzskatāms, iesniegts laikā, ja tas nogādāts piedāvājuma iesniegšanas vietā līdz 2019. gada 2. septembrim plkst. 10:00.
    2. Piedāvājums, kas iesniegts pēc minētā termiņa, tiks neatvērts nodots atpakaļ iesniedzējam.
    3. Piedāvājums, kas nav iesniegts noteiktajā kārtībā vai nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, netiek izskatīts un tiek atdots atpakaļ iesniedzējam.
    4. Pretendents var atsaukt vai mainīt savu piedāvājumu līdz piedāvājumu iesniegšanas  
       termiņa beigām, ierodoties personīgi piedāvājumu iesniegšanas vietā un apmainot  
       piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts apmainītā piedāvājuma iesniegšanas brīdis.
    5. Piedāvājumu atvēršanai netiek rīkota atvēršanas sanāksme.

## Cita informācija

* + 1. Informācijas apmaiņa starp Agroresursu un ekonomikas institūtu un piegādātājiem (pretendentiem) notiek pa pastu, faksu, elektroniski vai pa tālruni atbilstoši Likuma un citu normatīvo aktu regulējumam.
    2. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Pasūtītājs ar iepirkumu saistītās informācijas apmaiņu nodrošina saskaņā ar Publisko iepirkumu likuma 38. pantu.
    3. Pretendents sedz visas izmaksas, kas saistītas ar piedāvājumu sagatavošanu un iesniegšanu.

1. **Prasības pretendentiem**

## Nosacījumi pretendenta izslēgšanai no dalības iepirkumā

* + 1. Pasūtītājs izslēdz pretendentu no dalības iepirkumā jebkurā no šādiem gadījumiem (Likuma 9. panta astotā daļa):
       1. pasludināts pretendenta maksātnespējas process (izņemot gadījumu, kad maksātnespējas procesā tiek uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
       2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
       3. iepirkuma dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
       4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma 9. panta astotās daļas 1., 2. vai 3. punkta nosacījumi.
       5. Pretendents ir ārzonā reģistrēta juridiskā persona vai personu apvienība;
       6. uz pretendent, kuram būtu piešķiramas līguma slēgšanas tiesības, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt šo pretendentu darbībās, kas saistās ar kas saistītas ar filiāli, vai uz personālsabiedrības biedru, ja pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi;
  1. Nolikuma 3.1.1.1.– 3.1.1.4. punktā minēto apstākļu esamību pasūtītājs pārbauda Likuma 9. panta devītajā, desmitajā, vienpadsmitajā un divpadsmitajā daļā noteiktajā kārtībā. Nolikuma 3.1.1.6. punktā minēto apstākļu esamību pārbauda kā arī Starptautisko un Latvijas Republikas nacionālo sankciju likuma 11.1panta pirmās un otrās daļas noteikumiem.

## Prasības attiecībā uz pretendenta kvalifikāciju un iesniedzamie dokumenti:

|  |  |  |
| --- | --- | --- |
| Nr.p.k. | Prasības pretendentam | Iesniedzamie dokumenti |
| 3.3.1. | Pretendents ir reģistrēts normatīvajos aktos noteiktā kārtībā | Komersanta reģistrācijas apliecības kopija, kas apliecina pretendenta reģistrāciju Komercreģistrā, ja šāda reģistrācijas apliecība attiecīgajā valstī tiek izsniegta. Pretendentam (Latvijas Republikas Uzņēmumu reģistra Komercreģistrā reģistrētam komersantam) šajā apakšpunktā minēto reģistrācijas apliecības kopiju ir tiesības neiekļaut piedāvājumā. Par pretendenta reģistrāciju minētajā reģistrā komisija pārliecinās patstāvīgi.  Ja piedāvājumu iesniedz piegādātāju apvienība, tā iesniedz kopīgu visu personu apvienības dalībnieku parakstītu pieteikumu. |
| 3.3.2. | Pretendents iepriekšējo 3 (trīs) gadu (2016., 2017., 2018., kā arī 2019. gadā līdz piedāvājuma iesniegšanas dienai) laikā realizējis vismaz 3 (trīs) satura ziņā līdzīgus (kravas pavaddokumentu sagatavošana, kravas transports un uzglabāšana, muitas formalitāšu kārtošana, kravas piegāde Pasūtītāja norādītajā vietā un laikā) pārtikas produktu kravu pārvadājumu pakalpojumus no Latvijas uz Eiropu. | 1. Pretendenta sagatavots apliecinājums par iepriekšējo pieredzi, norādot vismaz 3 (trīs) līdzvērtīga satura (kravas pavaddokumentu sagatavošana, kravas transports, muitas formalitāšu kārtošana, kravas piegāde Pasūtītāja norādītajā vietā un laikā) pārtikas produktu kravu pārvadājumu pakalpojumus no Latvijas uz ārvalstīm un atpakaļ, saskaņā ar nolikuma 4. pielikumu;  2. Pretendents iesniedz vismaz 3 (trīs) pozitīvas atsauksmes par iepriekš sniegtajiem pakalpojumiem, kurus pretendents ir norādījis apliecinājumā par iepriekšējo pieredzi. |
| 3.3.3. | Pretendentam iepriekšējo 3 (trīs) gadu (2016., 2017., 2018.) katra gada finanšu apgrozījums ir vismaz 2 (divas) reizes lielāks par paredzamo līgumcenu. Pretendentiem, kuri dibināti vēlāk, gada finanšu apgrozījums nostrādātajā periodā ir vismaz 2 (divas) reizes lielāks par paredzamo līgumcenu.  . | Pretendenta sagatavota izziņa par iepriekšējo 3 (trīs) gadu (2016., 2017., 2018.) apgrozījumu, norādot katra gada finanšu apgrozījumu. Pretendentiem, kas dibināti vēlāk, jāiesniedz izziņa par finanšu apgrozījumu tā darbības gados.  Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.  Pretendents kā piegādātāju apvienība prasību var apliecināt kopumā (gan tikai viens no piegādātāju apvienības dalībniekiem, gan arī vairāki dalībnieki kopumā). |
| 3.3.4 | Pretendents savā piedāvājumā norāda visus tos apakšuzņēmējus (t.sk. apakšuzņēmēja apakšuzņēmējus), kuru sniedzamo pakalpojumu vērtība ir vismaz 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. | Ja Pretendents piesaista apakšuzņēmējus, tad jāiesniedz:  1) Pretendenta apliecinājums par to, kuru no līguma daļām Pretendents plāno nodot apakšuzņēmējiem, norādot apakšuzņēmējus un tiem nododamo darbu apjomu, tajā skaitā, % no kopējā;  2) Norādīto apakšuzņēmēju rakstisks apliecinājums par gatavību piedalīties iepirkuma līguma izpildē.  *Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.* |
| 3.3.5. | Pretendentam ir uzņēmuma darbības civiltiesiskā apdrošināšana vismaz 100 000 EUR vērtībā, kura ir spēkā vismaz līdz 30.10.2019 | Civiltiesiskās apdrošināšanas polises kopija vai pretendenta parakstīts apliecinājums, ka Līguma slēgšanas tiesību piešķiršanas gadījumā tiks noslēgts uzņēmuma darbības civiltiesiskās apdrošināšanas līgums ar apdrošinājuma summu 100 000.00 EUR vērtībā. |

* 1. Komisija neizskata pretendenta piedāvājumu un izslēdz pretendentu no turpmākās dalības jebkurā piedāvājuma izvērtēšanas stadijā, ja pretendents neatbilst kādai no nolikumā minētajām prasībām.

## Tehniskais – finanšu piedāvājums Finanšu un tehniskais piedāvājums

* + 1. Tehnisko - Finanšu piedāvājumu Pretendents sagatavo atbilstoši piedāvājuma formai (Nolikuma 3.pielikums).
    2. Finanšu piedāvājumā cenu norāda euro (EUR).
    3. Finanšu piedāvājumā norādītajās cenās jābūt iekļautām visām ar līguma izpildi saistītajām izmaksām, t.sk. nodokļiem, nodevām un nepieciešamajām administrācijas izmaksām.

1. **Piedāvājumu vērtēšana**

## Iepirkuma komisija pārbauda piedāvājumu atbilstību šajā nolikumā norādītajām prasībām. Par atbilstošiem tiek uzskatīti tikai tie piedāvājumi, kuri atbilst visām nolikumā norādītajām prasībām. Ja, pārbaudot piedāvājumā sniegto informāciju, Pasūtītājs konstatē, ka tā neatbilst minētajām prasībām, pretendents no tālākas dalības iepirkumā tiek izslēgts.

## Iepirkuma komisija sākotnēji veic piedāvājuma noformējuma pārbaudi atbilstoši nolikumā minētajām piedāvājuma noformējuma prasībām. Gadījumā, ja piedāvājums neatbilst kādai noformējuma prasībai, komisija vērtēs pārkāpuma būtiskumu un komisijai ir tiesības lemt par šī piedāvājuma tālāku izskatīšanu vai neizskatīšanu.

## Pretendentu atlases laikā iepirkumu komisija veic nolikuma 3.3. punktā noteikto dokumentu pārbaudi, lai pārliecinātos, vai pretendents atbilst nolikuma 3.3.punktā noteiktajām pretendentu atlases prasībām.

## Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisku kļūdu.

## Ja iepirkuma komisija finanšu piedāvājumā konstatē aritmētiskas kļūdas, tā šīs kļūdas izlabo.

## Par visiem aritmētisko kļūdu labojumiem iepirkuma komisija paziņo pretendentam, kura finanšu piedāvājumā labojumi izdarīti. Vērtējot finanšu piedāvājumu, kurā bijušas aritmētiskās kļūdas, iepirkuma komisija ņem vērā tikai iepriekš noteiktajā kārtībā labotās kļūdas.

## Pasūtītājs par Pretendentu, kuram, atbilstoši nolikumā noteiktajām prasībām un piedāvājuma izvēles kritērijam, būtu piešķiramas līguma slēgšanas tiesības, veic pārbaudi par Likuma 9. panta astotajā daļā noteikto izslēgšanas gadījumu esamību.

1. **Komisijas tiesības un pienākumi**

## Iepirkuma komisija rīkojas saskaņā ar Likumu un šo nolikumu.

## Iepirkumu komisijas tiesības:

* + 1. nesniegt informāciju par citu piedāvājumu esamību laikā no piedāvājumu iesniegšanas dienas līdz piedāvājumu iesniegšanas termiņa beigām;
    2. nesniegt informāciju par piedāvājumu vērtēšanas procesu piedāvājumu vērtēšanas laikā līdz iepirkuma rezultātu paziņošanai;
    3. pieaicināt ekspertus piedāvājumu vērtēšanas procesā;
    4. pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no pieprasījuma dienas, ja Likumā nav noteikts cits termiņš;
    5. pieprasīt pretendentam iesniegt dokumenta oriģinālu, ja komisijai rodas šaubas par iesniegtās dokumenta kopijas autentiskumu;
    6. jebkurā pretendentu un piedāvājumu izvērtēšanas posmā izslēgt pretendentu no turpmākās dalības iepirkumā un neizskatīt pretendenta piedāvājumu, ja tiek konstatēti pretendenta izslēgšanas apstākļi, kas noteikti nolikumā;
    7. pieņemt motivētu lēmumu piešķirt iepirkuma līguma slēgšanas tiesības;
    8. pieņemt lēmumu slēgt līgumu ar nākamo pretendentu, kura piedāvājums atbilst visām nolikuma prasībām un kurš piedāvājis nākamo saimnieciski izdevīgāko piedāvājumu, ja komisijas izraudzītais pretendents atsakās slēgt iepirkuma līgumu ar Agroresursu un ekonomikas institūtu. Pārtraukt iepirkumu, neizvēloties nevienu piedāvājumu, ja pieņemts lēmums slēgt līgumu ar nākamo Pretendentu, kurš piedāvājis nākamo saimnieciski izdevīgāko piedāvājumu, bet tas atsakās slēgt līgumu;
    9. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

## Iepirkumu komisijas pienākumi:

* + 1. nodrošināt iepirkuma norisi un dokumentēšanu saskaņā ar normatīvo aktu prasībām;
    2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
    3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par iepirkuma dokumentāciju;
    4. vērtēt Pretendentus un to iesniegtos piedāvājumus saskaņā ar Likumu, citiem normatīvajiem aktiem un nolikumu;
    5. labot aritmētiskās kļūdas pretendentu finanšu piedāvājumos;
    6. vienlaikus informēt visus pretendentus par pieņemto lēmumu attiecībā uz līguma slēgšanu saskaņā ar likumā noteikto kārtību;
    7. pēc iepirkuma līguma noslēgšanas vai iepirkuma izbeigšanas neizvēloties nevienu piedāvājumu, saglabāt piedāvājumu oriģinālus un iznīcināt to kopijas.

1. **Pretendenta tiesības un pienākumi**

## Pretendenta tiesības:

* + 1. pieprasīt papildu informāciju saistībā ar iepirkuma dokumentāciju, ievērojot nolikuma un Likuma prasības;
    2. iesniedzot piedāvājumu, pieprasīt apliecinājumu, ka piedāvājums ir saņemts;
    3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
    4. iesniegt iesniegumu par Agroresursu un ekonomikas institūta darbību attiecībā uz iepirkuma likumību Likumā noteiktajā kārtībā.

## Pretendenta pienākumi:

* + 1. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par iepirkumu Pasūtītāja mājas lapā internetā;
    2. sagatavot piedāvājumus atbilstoši nolikuma prasībām;
    3. sniegt Pasūtītājam patiesu informāciju;
    4. sniegt atbildes uz komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
    5. segt visas izmaksas, kas saistītas ar piedāvājumu sagatavošanu un iesniegšanu;
    6. iesniegt piedāvājumu atbilstoši nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām pretendents nedrīkst savu piedāvājumu labot vai papildināt.

1. **Lēmuma pieņemšana un iepirkuma līgums**
   1. Komisija par uzvarētāju iepirkumā ar tiesībām slēgt līgumu atzīst Pretendentu, kurš izraudzīts atbilstoši nolikumā noteiktajām prasībām, ir iesniedzis visām nolikumā izvirzītajām prasībām atbilstošu piedāvājumu saskaņā ar nolikuma 1.3.5. punktā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Likuma 9. panta astoto daļu.
   2. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem Likuma 9. panta trīspadsmitajā daļā minēto lēmumā norādāmo informāciju, kā arī savā mājaslapā nodrošina brīvu un tiešu elektronisku piekļuvi šā panta trīspadsmitajā daļā minētajam lēmumam.
   3. Desmit darbdienu laikā pēc tam, kad noslēgts iepirkuma līgums, pasūtītājs sagatavo un publikāciju vadības sistēmā publicē informatīvu paziņojumu par noslēgto līgumu.
   4. Desmit darbdienu laikā pēc tam, kad stājas spēkā iepirkuma līgums vai tā grozījumi, pasūtītājs savā mājaslapā ievieto iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.
2. **Pielikumu saraksts:**

1.pielikums – Pieteikums par piedalīšanos iepirkumā;

2.pielikums – Tehniskā specifikācija;

Tehniskās specifikācijas Pielikums Nr. 1 (atsevišķā datnē)

3.pielikums – Tehniskā - Finanšu piedāvājuma forma;

4.pielikums – Pretendenta apliecinājums par iepriekšējo pieredzi.

1. pielikums

iepirkuma identifikācijas Nr. AREI 2019/28

**Pieteikums par piedalīšanos iepirkumā**

**KRAVU PĀRVADĀJUMU PAKALPOJUMI**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  */Datums/* |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/Nosaukums/ Vārds, uzvārds/*

ar piedāvājuma iesniegšanu piesaka dalību iepirkumā “Kravu pārvadājumu pakalpojumi”, ID Nr. AREI 2019/28, (turpmāk – Iepirkums) un Pretendenta vārdā:

1. apliecina, ka ir iepazinies ar Iepirkuma noteikumiem, piekrīt piedalīties Iepirkumā un garantē Iepirkuma nolikumā pasūtītāja izvirzīto prasību izpildi un gadījumā, ja tiks atzīts par iepirkuma uzvarētāju, slēgt iepirkuma līgumu pasūtītāja uzaicinājumā noteiktajā termiņā;
2. nodrošinās, ka visā iepirkuma līguma izpildes laikā tiks piesaistīts Iepirkuma piedāvājumā norādītais speciālists;
3. apliecina, ka veiks iepirkuma līguma izpildi atbilstoši Iepirkuma dokumentācijas, t.sk. tehniskās specifikācijas, prasībām;
4. apliecina, ka visa piedāvājuma dokumentācijā ietvertā informācija ir patiesa un Pretendents neliks šķēršļus tās pārbaudei;
5. Pasūtītājs Iepirkuma ietvaros un tā rezultātā noslēgtā iepirkuma līguma administrēšanai, apstrādā pretendenta piedāvājumā norādītos fizisko personu datus saskaņā ar Vispārīgo datu aizsardzības regulu un Fizisko personu datu aizsardzības likumu;
6. apliecina, ka Pretendenta rekvizītu tabulas 12.punktā norādītā elektroniskā pasta adrese ir Pretendenta oficiālā elektroniskā pasta adrese un uz norādīto elektroniskā pasta adresi Pretendents saņems Pasūtītāja nosūtīto saraksti ar drošu elektronisko parakstu Iepirkuma ietvaros un Iepirkuma rezultātā noslēgtā iepirkuma līguma ietvaros, pamatojoties uz Paziņošanas likuma 9.panta otro daļu.

Pretendenta uzņēmums vai tā piesaistītā apakšuzņēmēja uzņēmums **atbilst/ neatbilst** mazā vai vidējā uzņēmuma statusam (norādīt attiecināmo).

(skaidrojumu skatīt:

https://www.iub.gov.lv/sites/default/files/upload/skaidrojums\_mazajie\_videjie\_uzn.pdf).

**Pretendenta rekvizīti:** (Pretendents aizpilda tabulu, norādot visu pieprasīto informāciju)

|  |  |  |
| --- | --- | --- |
| 1. | Pretendenta nosaukums |  |
| 2. | Vienotās reģistrācijas numurs |  |
| 3. | Juridiskā adrese |  |
| 4. | Adrese korespondences saņemšanai |  |
| 5. | Bankas nosaukums |  |
| 6. | Bankas konta numurs |  |
| 7. | Kontaktpersonas vārds, uzvārds |  |
| 8. | Tālruņa Nr. |  |
| 9. | Faksa Nr. |  |
| 10. | Mobilā tālruņa Nr. |  |
| 11. | Elektroniskā pasta adrese |  |
| 12. | Oficiālā elektroniskā pasta adrese |  |

Pretendenta pārstāvja

vārds, uzvārds, amats, pārstāvības pamats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ja piedāvājumu iesniedz personu apvienība, iesniegumu paraksta visas personas, kas ietilpst personu apvienībā

2.pielikums

Iepirkuma identifikācijas Nr. AREI 2019/28

**KRAVU PĀRVADĀJUMU PAKALPOJUMI**

**TEHNISKĀ SPECIFIKĀCIJA**

1. **Iepirkuma priekšmets** ir nodrošināt trīs atsevišķu kravu pārvadājumu nodrošināšanu:

**Latvijas Republikas Zemkopības ministrijas kopstendu dalībnieku produkcijas paraugu, mārketinga materiālu un organizatoru mantu transportēšana uz starptautisko izstādi “Anuga 2019”, Ķelnemesse, Ķelne, Vācija.**

**2. Pakalpojuma izpildes specifiskās prasības:**

Izpildītājs veic kravu pārvadājumus no Latvijas uz Pasūtītāja norādīto Vācijā tai skaitā nodrošinot sekojošo:

* 1. **Stendu dalībnieku ekspozīcijai nepieciešamo pārtikas produktu transports uz izstādi, konsultatīvais atbalsts dokumentācijas sagatavošanā:**
     1. Sagatavošanas posmā ir jāņem vērā gan LV likumdošana, gan arī tās valsts, kurā notiek attiecīgā izstāde, īpašās importēšanas prasības, gan arī katras konkrētās izstādes norises vietas speciālās prasības attiecībā uz kravu piegādēm. Šīs prasības transportētājam pašam ir jāpārzina un jāinformē par tām pasūtītāju un ražotājus, tai skaitā jāveic, kravas transportēšanai nepieciešamo instrukciju sagatavošana un, ja nepieciešams, jānodrošina darbs ar izstādes dalībniekiem viņu produktu transportēšanai nepieciešamo pavaddokumentu sagatavošanā/ apkopošanā, piem. detalizēti invoisi, paklistes, sastāvdaļu saraksti, kvalitātes apliecinoši dokumenti, LV veselības un izcelsmes sertifikāti utml., t.sk. muitas dokumentu sagatavošana (ja tādi nepieciešami). Kā arī tam ir jāveic visu kravas dokumentu saskaņošana ar valsts iestādēm gan Latvijā, gan valstī uz kuru tiek nosūtīta krava, ja tas ir nepieciešams. Dokumentu komplekti tiek gatavoti atsevišķi pa transportējamo produktu temperatūras režīmu amplitūdām- saldētā, dzesētā, uc., kuras ir norādījuši dalībnieki kā piemērotākās savu ekspozīcijas produktu paraugu nogādei uz izstādi un kuras nav apvienojamas koptemperatūrā produktu degustācijas un izskata kvalitātes nodrošināšanas dēļ. Katra dalībnieka vedamo produktu un materiālu informācija ir skatām pielikumā Tehniskās specifikācijas pielikumā Nr. 1. Izpildītājam ir jārēķinās ar iespējamām produktu apjomu nobīdēm 5% apmērā.
     2. produktu transportēšanas plānošana un savākšana/uzglabāšana – jānodrošina Pasūtītājs un izstādes dalībnieki ar viegli izprotamu instrukciju latviešu valodā vismaz 2 nedēļas pirms kopkravas pakošanas vešanai uz izstādi, instrukcijā norādot sagatavojamos un iesniedzamos pavaddokumentus, produktu nogādes/uzglabāšanas/pakošanas vietu (adresi Rīgā) transportam uz izstādi, produktu iepakojuma noformējumu, laika grafiku, utml., kas nepieciešams produktu kravas savlaicīgai nogādei līdz stendiem izstādes vietā. Dalībnieku produktu kravas pēc nepieciešamības un saskaņā ar Pasūtītāja konkrēto pasūtījumu tiek nogādāta uz Izpildītāja 24 h /7 apsargātu noliktavu Rīgas pilsētas teritorijā. Izpildītājam ir jānodrošina šajā noliktavā vismaz vienu nedēļu ilga produktu uzglabāšanas iespēja, pirms visi produkti tiek sapakoti kopkravā un nosūtīti no LV. Katru no dalībnieku produktu kravām ir jāuzglabā tieši tai paredzētajā attiecīgajā temperatūras režīmā.
     3. nodrošināt dalībnieku produktu un pavaddokumentu apkopošanu izpildītāja noliktavā Rīgā atbilstoši grafikam.
     4. produktu kravas pakošana paletēs atbilstoši temperatūrām, dalībnieku kopstendiem, produktu svaram, utt, lai nodrošinātu transportējamā produkta izskata/garšas/smaržas kvalitāti, kas nepieciešam produkta ekspozīcijai un degustācijai izstāžu vietā un laikā. Pakošanai pielietotais iepakojums atbilst ISPM 15 standarta prasībām;.
     5. Ja attiecināms, tad kravu avio pārvadājums no Rīgas līdz attiecīgajai lidostai izstādes valstī, ietverot visas izmaksas, kuras rodas un tiek attiecinātas uz pašu avio pārvadājumu, kā arī visu iesaistīto lidostu terminālu u.c. uz kravu apstrādi attiecināmo maksu kopumu, līdz krava tiek izvesta no lidostas.
  2. Saņēmējvalstī transportētājs nodrošina kravu un/vai dokumentu uzrādīšanu visām nepieciešamajām organizācijām un dienestiem pirms importa muitas procedūras uzsākšanas.
  3. Ja ir nepieciešami kopravas atmuitošanas pakalpojums saņēmējvalstī, izpildītājam ir jāparedz un jānodrošina visu nepieciešamo saņēmējvalsts muitas nodevu un nodokļu nomaksa pasūtītāja vārdā, par kuru Pasūtītājs norēķinās ar Izpildītāju par faktiskajām izmaksām. Jāparedz kopkravas attiecīgās uzglabāšanas un ar to saistītās izmaksas muitošanas procesa laikā un līdz kopkravas izvešanai no muitas noliktavām. Kopkravā esošie produkti atmuitošanas procesā jāuzglabā atbilstoši katram produktam paredzētajā attiecīgajā temperatūras režīmā.
  4. Jānodrošina kopkravas drošu nogādi līdz Pasūtītajā norādītajiem stendiem attiecīgajos paviljonos. Produktiem nepieciešams būt nogādātiem līdz katra stenda malai ne vēlāk kā līdz plkst. 12 00, 4.10.2019. Izpildītājam jānodrošina un jāapmaksā kopkravas ievešana izstāžu kompleksa Kelnemesse teritorijā, izkraušana, ja nepieciešams, uzglabāšana un nogāde līdz katram attiecīgajam stendam atbilstošajā paviljonā. Tie ir:
     1. Dzērienu stends -halle 8, B eja, nr 118G;
     2. Piena stends- halle 10.1. A eja, nr 082G;
     3. Maizes/saldumu stends -halle 3.2., B eja, nr 011G;
     4. Gaļas stends- halle 9.1., C eja, nr. 081G;
     5. Bio stends- halle 5.1., F eja, nr. 089G;
     6. Fine food (delikatešu) stends - halle 7.1., B eja, nr. 031G.
  5. ja nepieciešams un pēc pieprasījuma, jānodrošina produktu noliktavas pieejamību izstāžu teritorijā Ķelnemesse, jānodrošina produktu nogāde no un atgādāšana uz stenda vietu attiecīgajā laikā;
  6. ja nepieciešams un uz dalībnieku pieprasījuma, nodrošināt dalībnieku mantu savākšanu un transportēšana no izstādes stendiem līdz savai noliktavai Rīgā. Kā arī jānodrošina atvesto dalībnieku mantu uzglabāšanu līdz to savākšanai no noliktavas. Šo transportēšanu un glabāšanu apmaksā dalībnieki.

1. **Kopstendu organizatoru mantu transportēšana uz izstādi un no izstādes:**
   1. transportēšanai nepieciešamās dokumentācijas noformēšana un/vai konsultācijas Pasūtītājam par dokumentu noformēšanu,
   2. AREI īpašumā esošo mantu savākšana no Struktoru ielas 14, Rīgā, LV-1039 norādītajā laikā, kas tiek saskaņots vismaz nedēļu pirms to savākšanas no Pasūtītāja norādītās adreses.
   3. mantu sapakošana kopkravā atbilstoši norādītajiem stendiem un to nogāde atbilstoši pārējo dalībnieku kravai;
   4. ja nepieciešams pēc izstādes slēgšanas 9.10.2019, nekavējoša mantu savākšana no kopstendiem, pakošana paletēs un iekraušana transportlīdzeklī atpakaļceļam,
   5. droša transportēšana no izstādes vietas un to nogāde Struktoru ielā 14, Rīga, LV-1039 vai jebkādā citā Pasūtītāja norādītā adresē Rīgas teritorijā, iepriekš saskaņojot nogādes dienu un laiku.

3.pielikums

Iepirkuma identifikācijas Nr. AREI 2019/28

**TEHNISKAIS – FINANŠU PIEDĀVĀJUMS**

Kravas pārvadājumu nodrošināšana izstādes „ANUGA 2019” dalībnieku ekspozīcijas un mārketinga materiālu nogādāšanai izstādes norises vietā Ķelnē,Vācijā”

|  |  |  |
| --- | --- | --- |
| **N.p.k.** | **Apraksts** | **Pretendenta piedāvājums** (*norādiet atbilstību savā piedāvājumā ar „jā” vai „nē”*) |
| **1.** | Nodrošināt izstādes dalībnieku kravas pavaddokumentu apkopošanu un sniegt konsultācijas, ja nepieciešams.  Sagatavot un izsūtīt izstādes dalībniekiem kravas sagatavošanas instrukciju latviešu valodā, norādot kravas vešanas/apkopošanas laiku un adresi, kravas noformējumu, dokumentus, utt.vismaz 2 nedēļas pirms kopkravas pakošanas |  |
| **2.** | Nodrošināt produktu un materiālu pieņemšanu no Izstādes dalībniekiem Izpildītāja norādītājā vietā Rīgas pilsētas teritorijā, iepriekš ar katru individuāli saskaņojot pieņemšanas laiku. (skatīt Tehniskās specifikācijas Pielikuma Nr. 1 tabulu Nr.- Informācija par vedamo katra dalībnieka produktiem/materiāliem). |  |
| **3.** | Nodrošināt Pasūtītāja mantu savākšanu no attiecīgās adreses Rīgā |  |
| 4. | Piegādāt kopkravu uz Ķelni Vācijā, izstāžu centra teritorijā- Koelnmesse GmbH – Messeplatz 1, 50679 Köln, Deutschland. Atbilstoši dalībnieku atrašanās attiecīgajos stendos, atbilstoši sapakota pa paletēm kopkrava ir jānogādā līdz stendu malai līdz plkst.12.00. 4.10.2019. Stendu atrašanās vietas:   |  |  | | --- | --- | | Dzērienu stends | Halle 8, B eja, nr 118G | | Piena stends | Halle 10.1. A eja, nr 082G | | Maizes/saldumu stends | Halle 3.2., B eja, nr 011G | | Gaļas stends | halle 9.1., C eja, nr. 081G | | Bio stends | halle 5.1., F eja, nr. 089G | | Fine food (delikates) stends | Halle 7.1., B eja,  nr. 031G | | *Norādīt transportēšanas veidu (gaiss, jūra, sauszeme)* |
| 5. | Izpildītājs nodrošinās drošu produktu un materiālu transportēšanu līdz izstādes norises vietai, nepieciešamības gadījumā paredzot kravas uzglabāšanu. |  |
| 6. | Izpildītājs nodrošinās atbilstošus transportēšanas un uzglabāšanas apstākļus no ekspozīcijas produktu un materiālu paņemšanas brīža līdz to piegādei izstādes norises vietā. Produkti/materiāli transportēšanas laikā līdz stendu malām nedrīkst būt bojāti, tiem jābūt izstādes produkta izskata/garšas/smaržas kvalitātē, t.i. tādā kvalitātē, kādā tos ir piegādājuši dalībnieki līdz produktu/materiālu kopkravas pakošanas vietai Rīgā. |  |
| 7. | Ja nepieciešams un pēc dalībnieku pieprasījuma un apmaksas, jānodrošina dalībnieku mantu atpakaļtransportēšana no izstādes vietas līdz noliktavai Rīgā. Jānodrošina mantu uzglabāšana līdz to savākšanas brīdim. |  |
| 8. | Izpildītājs nodrošinās kravas apdrošināšanu (apdrošināšana pret zaudējumiem, kas ir saistīti ar kravas bojājumiem, aizkavēšanos, nozaudēšanu vai bojāeju transportēšanas vai glabāšanas laikā) visā pakalpojuma sniegšanas laikā. |  |
| 9. | Pārvadātājs uzņemas tehniskajā specifikācijā minētās kravas pilnīgas bojāejas, bojājumu, nozaudēšanas, kavēšanu un nejaušības risku no kravas saņemšanas (iekraušanas) vietas Rīgā līdz izkraušanas brīdim izstādes norises vietā pirms izstādes sākuma. |  |

|  |  |  |  |
| --- | --- | --- | --- |
|  | **Apraksts** | | **Cena EUR, bez PVN** |
| **1.** | Izstādes „ANUGA 2019” dalībnieku ekspozīcijas un mārketinga materiālu pārvadājuma nodrošināšana uz Ķelni, Vācija. | |  |
|  |  | **Summa kopā bez PVN** |  |
|  |  | **PVN** |  |
|  |  | **Kopā (ieskaitot PVN)** |  |

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja amata nosaukums, vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vadītāja paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V

**4. pielikums**

iepirkuma identifikācijas Nr. AREI 2019/28

**Pretendenta apliecinājums par iepriekšējo pieredzi**

(apliecina Nolikuma 3.3.2. punktā minēto)

|  |  |  |  |  |
| --- | --- | --- | --- | --- |
| Nr.p.k. | Pasūtītājs (nosaukums, reģistrācijas numurs, adrese, kontaktpersona un tālrunis) | Pārvadājumu veikšanas periods | Kravas pārvadājuma kravas iekraušanas valsts un izkraušanas valsts | Kravas pārvadājuma veids (sauszemes, gaisa, jūras, sliežu, kombinētais) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| Pretendenta pārstāvja paraksta atšifrējums: |  |

## 